Dmitri Dikusar

Dmitri Petroviç Dikusar (; ) — Ukrayna rəqqası və xoreoqrafı.

 Həyatı 
Dmitri Petroviç Dikusar 24 oktyabr 1985-ci ildə Odessada anadan olmuşdur. 6 yaşında rəqs etməyə başlamışdır. O, əvvəlcə bal rəqsi, sonra idmanla məşğul olmuşdur. Kiyev Bədən Tərbiyəsi İnstitutunda ali təhsil almış, 2008-ci ildə bal rəqsi üzrə məşqçi kimi diplom əldə etmişdir. Dmitri uzun illər Ukrayna və beynəlxalq idman rəqs yarışlarında iştirak etmişdir. O, Latın Amerikası rəqslərində  böyük uğura imza atmışdır. Petroviç bu rəqs janrında Avropa Kubokunun finalına yüksəlmiş, həm də Dünya Çempionatının medalçısı olmuşdur. 2006-cı ildə Dmitri Dikusar bal rəqsi üzrə idman ustası namizədi adını almışdır. O, dəfələrlə beynəlxalq yarışların və Ukrayna çempionatının finalına çıxmışdır.

O, 2007-ci ildə "1+1" telekanalında “Ulduzlarla rəqs” layihəsinin ikinci mövsümündə iştirak etdikdən sonra mediada populyarlıq qazanmışdır. O, müğənni İrina Biliklə rəqs etmişdir. Sonradan münasibətə başlamış və tezliklə Rio-de-Janeyroda təntənəli mərasim keçirərək evlənmişdilər, lakin cütlük 2010-cu ildə ayrılmışdır . 2011-ci ildə Rusiyanın "Ulduzlarla rəqs" verilişində iştirak etmişdir. Sonralar bu verilişin Gürcüstan versiyası ilə də çalışmışdır. 2012-ci ildə Dmitri "Ulduzlarla rəqs"də tanış olduğu rəqqasə Olena Şoptenko ilə münasibətə başlamışdır. 2013-cü ildə cütlük evlənmiş, lakin 2016-cı ildə cütlük boşanmışdır. 2019-cu ildə "Ulduzlarla rəqs" verilişinə qayıtmışdır. Altıncı, yeddinci və səkkizinci mövsümlərdə o, müvafiq olaraq Viktoriya Bulitko, Slava Kaminskaya və Olqa Xarlanla cüt-cüt rəqs etmişdir. Hazırda Dmitri münasibəti olduğunu təsdiqləyir, lakin onun kimliyini açıqlamır. O, 2022-ci ildə Rusiya–Ukrayna müharibəsində ölkəsini müdafiə etmək üçün Ukrayna Silahlı Qüvvələrinin sıralarına qoşulmuşdur..

 İstinadlar 

 Xarici keçidlər 



Kateqoriya:Ukrayna rəqqasları
Kateqoriya:Ukrayna xoreoqrafları